**ТЕКСТОВА СПРАВКА**

**ЗА РАБОТАТА НА НЧ”ВИЧО ИВАНОВ 1929”**

**С.ПЕТРОВ ДОЛ ПРЕЗ 2021 ГОДИНА.**

Уважаеми членове и гости, добре дошли на годишното отчетно събрание на НЧ „Вичо Иванов 1929”.

Както през изтеклите години и през 2021 година работата в читалището се осъществяваше по съответните направления, а именно:

- Библиотечна дейност

- Етнографски сбирки

- Работа с децата от селото

- Художествена самодейност

**Библиотечна дейност**

През изминалата година читателите в библиотеката са били 1**5**. Тази година децата са много по-малко от миналата, повечето са възрастните

**Етнографски сбирки**

Работата в тази насока върви със същите темпове, както и през изминалите години. Нямаме нови експонати. Към настоящите се отделя особено внимание. Изнасят се за проветряване и се пръскат с препарати против молци.Знаете,че част от тях използваме за подреждане на различни кътове при определени празници.

**Работа с деца**

Както през 2020 година така и през 2021 година работата с децата е силно занижена. В селото през цялата година имаме само 5 деца.Тяхната бройка се увеличава през лятото, когато учещите в градовете деца идват при своите баба и дядо. Но и тяхната бройка не е особено голяма.

**Художествена самодейност и награди за участие**

В сравнение с 2020 година художествената самодейност през 2021 година направи така да се каже скок въпреки сложната епидемична обстановка.

На **21 януари** не беше отбелязан.

На **14 февруари** отпразнувахме празника „Трифон Зарезан”. На този празник обикновено присъстват повече мъже, но винаги до тях са стояли и жените. Царят на лозето разчупи питата с благословията да има повече грозде през годината и да се налеят руйни вина.

На **19 февруари** скромно бе отбелязана 148-тата годишнина от обесването на Васил Левски. Във фоайето на читалището бе подреден кът в чест на Апостола.

**1- март** - Ден на самодееца и баба Марта.

**3- март** – 143 г. от Освобождението от османско владичество.

**8- март** – Международния ден на жената.

**23-** **март - Първа пролет**

**30-** **април** Великден - големия християнски празник бе отбелязан с изложба на яйца, козунаци и питки във фоайето на читалището.

**6- май**-Гергьов ден. Празника на селото. Отново бе направена люлка на която хората, главно деца, се люляха за здраве. Пристигнаха и много близки,приятели и роднини. Ръководството на Читалището заедно с Кметството организираха концерт по случай празника.

**1-ви юни** – Деня на детето.

**2. юни - Ден на Ботев. Председателя, секретаря и самодейците към Читалището се включиха в общият празник организиран от Община Провадия.**

**5.юни.2021** - юни - Читалището организира екскурзия до Балчик - Ботаническа градина.

**24 - юни** - Еньовден. По традиция празникът се проведе, като рано сутринта жители и гости на селото организираха събирането на билки. Поверието гласи, че събраните билки на този ден са най лековити. По - късно съвместно с нашите гости от НЧ Христо Смирненски - 1926 с. Здравец се почерпихме и повеселихме в Банкетната зала на читалището.

**5 - август - Ден на хляба - Както всяка година отбелязахме Деня на хляба. На гости ни бяха НЧ Развитие - 1903 с. Блъсково. Заедно пяхме, играхме и се веселихме.**

**23 декември** НЧ"Вичо Ивано -1929", ПК"Златна есен", и Кметство с. Петров дол съвместно с телевизия "Скат" заснеха филм за: Създаването на Скалния манастир в местност "Калугерите", традициите за селото и гозби за зимните празници - Сурваки, Васильовден, Йордановден и Водици.Поради епидемичната обстановка, беше само украсено празнично фоайето на читалището.

**Изяви на самодейния колектив**

20.06.2021г. в гр. Суворово Златен медал и грамота

29.08.2021г. в гр. Генерал Тошево с грамота

02.09.2021г. в На мегдана в Албена с грамота

06.09.2021г. в гр. Варна - Песни на брега с грамота

**Ремонтна дейност**

Успоредно с подготовката и отбелязването на тези по-горе изброени празници и участия в събори продължи и ремонтната дейност в читалището.

1. Основен ремонт на Санитарният възел.
2. Демонтаж на старата и монтаж на новата дограма на приземният етаж.
3. Обръщане на прозорци .

В летописната книга на читалището се отбелязва всеки празник. Снимки от тържествата и мероприятията който се провеждат, се публикуват във Фейсбук страницата на читалището. Подреждат се и във фоайето. След всеки празник почитателите стават все повече.

Надяваме се,че през тази година ще имаме повече читатели в библиотеката. Ще има повече хора от селото,които да посещават и участват в мероприятията организирани от читалището.